અમાસની સવારથી ગ્રામ્ય જનતા મેળાની રંગત માણવા આવી પહોંચી હતી. આસપાસના શહેરોમાંથી પણ લોકો આ પ્રાકૃતિક સૌંદર્યથી ભરપૂર સ્થળે મેળાની મોજ માણવા આવી પહોંચ્યા હતાં. ટ્રાફિકની સમસ્યા નિવારવા પોલીસ દ્વારા મેળાથી આશરે એક-દોઢ કિ.મી. દૂર વાહનો પાર્ક કરાવવામાં આવ્યા હોવા છતાં લોકો પગપાળા આટલું અંતર કાપીને મેળામાં આવતા હતાં. રવિવારે મોડી સાંજ સુધી ભારે ભીડ જોવા મળી હતી. મેળામાં સ્ટોલધારકોએ પણ ભારે નફો રળ્યો હતો. ખાણી-પીણી, રમકડા, રાઈડ્સના ધંધાર્થીઓથી લઈ નાના-મોટા તમામ ધંધાર્થીઓએ સારી કમાણી કરીહતી. આયોજકોની અપેક્ષા કરતા અનેકગણી મોટી સંખ્યામાં લોકો મેળાની મજા માણવા ઉમટી પડ્યા હતાં.